|  |  |  |
| --- | --- | --- |
|

|  |  |
| --- | --- |
| klise za zlatotisak 3 GRBA-01 | Република СрбијаАутономна покрајина Војводина**Покрајински секретаријат за** **социјалну политику, демографију** **и равноправност полова**Булевар Михајла Пупина 16, 21000 Нови СадТ: +381 21 487 4624 F: +381 21 456 586www.socijalnapolitika.vojvodina.gov.rs |

 |

 БРОЈ: 003020129 2025 99361 000 000 000 001 ДАТУМ: 08.07.2025. године

На основу члана 3. став 1. Одлуке о додели бесповратних средстава породицама у којима се роди треће или четврто дете за решавање стамбеног питања или за унапређење услова становања на територији Аутономне покрајине Војводине за 2025. годину („Службени лист АП Војводине“, број: 9/25) и члана 5. Правилника о условима за доделу бесповратних средстава породицама у којима се роди треће или четврто дете за решавање стамбеног питања или за унапређење услова становања на територији Аутономне покрајине Војводине, а у вези са Покрајинском скупштинском одлуком о буџету Аутономне покрајине Војводине за 2025. годину („Службени лист АП Војводине“, број: 57/24), Покрајински секретаријат за социјалну политику, демографију и равноправност полова расписује

**К О Н К У Р С**

**ЗА ДОДЕЛУ БЕСПОВРАТНИХ СРЕДСТАВА**

**ПОРОДИЦАМА У КОЈИМА СЕ РОДИ ТРЕЋЕ ИЛИ ЧЕТВРТО ДЕТЕ**

**ЗА РЕШАВАЊЕ СТАМБЕНОГ ПИТАЊА ИЛИ ЗА УНАПРЕЂЕЊЕ УСЛОВА СТАНОВАЊА**

**НА ТЕРИТОРИЈИ АУТОНОМНЕ ПОКРАЈИНЕ ВОЈВОДИНЕ**

**I ПРЕДМЕТ КОНКУРСА**

Предмет Конкурса је додела бесповратних средстава за куповину стамбене јединице или за доградњу, адаптацију, реконструкцију, текуће и инвестиционо одржавање стамбене јединице у власништву или сувласништву, породицама у којима се роди треће или четврто дете (у даљем тексту: учсници Конкурса) са пребивалиштем на територији Аутономне покрајине Војводине.

 Под стамбеном јединицом из претходног става сматрају се непокретности (станови или куће) које се налазе у седиштима градова и општина, као и у селима изван градских и општинских седишта на територији АП Војводине, и то на земљишту које је планским документом предвиђено за градњу и које су уписане у катастар непокретности.

Укупна средства која се додељују по овом Конкурсу износе 155.500.000,00 динара.

**II ЦИЉЕВИ КОНКУРСА**

Циљеви конкурса усмерени су на:

- подстицање рађања и афирмацију пронаталитетне политике,

- ублажавање и заустављање негативних демографских трендова и

- иницирање процеса побољшања деографске структуре у општинским, градским и руралним срединама као предуслова за покретање привредних активности.

Циљеви Конкурса, намена средстава, услови за учешће на Конкурсу, поступак за доделу бесповратних средстава породицама у којима се роди треће или четврто дете за решавање стамбеног питања или за унапређење услова становања, обавезна конкурсна документација, критеријуми за доделу средстава, закључење уговора са корисницима средстава и друга питања од значаја за реализацију Конкурса дефинисани су Правилником о условима за доделу бесповратних средстава породицама у којима се роди треће или четврто дете за решавање стамбеног питања или за унапређење услова становања на територији Аутономне покрајине Војводине, у даљем тексту: Правилник.

**III ПРАВО УЧЕШЋА НА КОНКУРСУ**

Право учешћа на Конкурсу имају брачне и ванбрачне заједнице са децом, као и једнородитељске породице (у даљем тексту: породице) у којима се почев од 01.01.2024. године роди треће или четврто дете.

**IV УСЛОВИ КОНКУРСА**

Учесници Конкурса могу бити родитељи у породицама који у тренутку расписивања Конкурса испуњавају следеће услове:

1. да је мајка у породици, на дан 01.01.2024. године па до дана расписивања Конкурса, родила дете трећег или четвртог реда рођења, у смислу члана 7. став 2. Правилника;

2. да је најмање један од родитеља држављанин Републике Србије и да на територији Аутономне покрајине Војводине до дана расписивања Конкурса има најмање пет година непрекидно пријављено пребивалиште;

3. да се налазе у брачној или ванбрачној заједници или да имају статус самохраног родитеља;

4. да се непосредно брину о новорођеном трећем или четвртом детету, да њихова деца претходног реда рођења нису смештена у хранитељску, старатељску породицу или дата на усвојење и да нису лишени родитељског права у односу на децу претходног реда рођења, у складу са законом;

5. да је најмање један од родитеља запослен;

6. да су родитељи трећег, односно, четвртог детета власници или сувласници некретнине или да живе у заједничком домаћинству са власником или сувласником некретнине најмање три године непрекидно до дана расписивања Конкурса, уколико аплицирају за доградњу, адаптацију, реконструкцију, инвестиционо и текуће одржавање некретнине;

7. да учесници Конкурса или њихови родитељи који са учесницима Конкурса живе у заједничком домаћинству нису купили или отуђили одговарајућу некретнину у претходних пет година до дана расписивања Конкурса, у смислу члана 2. Правилника.

Члановима заједничког домаћинства учесника Конкурса сматраће се родитељи учесника конкурсаа који живе заједно са учесницима Конкурса најмање три године непрекидно до дана расписивања Конкурса.

Услови из става 1. морају бити кумулативно испуњени.

 Родитељи који су добили средства по претходно расписаним конкурсима, не могу поново конкурисати по основу рођења истог детета или детета четвртог реда рођења, као ни у случају да су одлуком неког другог државног органа добили бесповратна средства по истом основу.

 Учесници Конкурса могу да аплицирају само са једном пријавом и за једну намену и то:

1. за куповину некретнине;

2. за доградњу, адаптацију, реконструкцију, инвестиционо и текуће одржавање постојеће некретнине. Висина додељених средстава не може бити већа од 1.500.000,00 динара.

Износ додељених средстава може бити мањи од траженог.

**V ОБАВЕЗНА ДОКУМЕНТАЦИЈА**

Учесници Конкурса су дужни да доставе следећу документацију:

**За куповину некретнине**:

1. попуњен и потписан образац пријаве на конкурс (преузима се на веб-сајту Секретаријата)

2. фотокопије личних карата за све пунолетне чланове заједничког домаћинства (уколико се ради о чипованој исправи, неопходно је да иста буде очитана), а за малолетне чланове заједничког домаћинства- потврде о пребивалишту за децу

3. уверење о држављанству Републике Србије за једног од учесника Конкурса (не старије од шест месеци)

4. уверења о пребивалишту за учеснике Конкурса у претходних пет година до дана расписивања конкурса.

5. Изводе из матичне књиге рођених за сву децу;

6. доказ о брачној или ванбрачној заједници – извод из матичне књиге венчаних или изјаву оверену код јавног бележника о постојању ванбрачне заједнице (не старији од месец дана);

7. доказ о статусу једнородитељске породице-извод из матичне књиге рођених за новорођено дете, извод из матичне књиге умрлих за другог родитеља, решење инвалидске комисије или потврда Фонда за пензијско и инвалидско осигурање да није остварено право на пензију (не старији од месец дана)

8. уверење надлежног органа старатељства о чињеници да се непосредно брину о новорођеном трећем или четвртом детету, да деца претходног реда рођења нису смештена у хранитељску, старатељску породицу или дата на усвојење, односно, да ни отац ни мајка нису лишени родитељског права у односу на децу претходног реда рођења(не старији од месец дана);

9. оверену фотокопију дипломе или уверења о положеним разредима-испитима као доказ о стеченом образовању;

10. доказ о запослењу (Уговор о раду и М образац) и дужини стажа осигурања за учеснике Конкурса (листинг стажа издат од стране Фонда за пензијско и инвалидско осигурање);

11. доказ о приходима оствареним у три месеца који претходе месецу расписивања конкурса за сваког од учесника Конкурса (потврда послодавца);

12. потврду из Министарства финансија Републике Србије - Пореске управе да учесници Конкурса и њихови сродници у правој линији без обзира на степен сродства који са учесницима Конкурса живе у заједничком домаћинству нису купили или отуђили некретнину у претходних пет година до дана расписивања Конкурса;

13. изјаву учесника Конкурса, дату под материјалном и кривичном одговорношћу, да не поседују одговарајућу некретнину на територији Републике Србије, оверену код јавног бележника, односно, надлежног суда;

14. Изјаву учесника Конкурса, дату под материјалниом и кривичном одговорношћу, да нису у крвном, тазбинском или сродству по усвајању са потенцијалним продавцима некретнине, оверену код јавног бележника;

15. препис листа непокретности, издат од стране Републичког геодетског завода – Службе за катастар непокретности или Јавног бележника, за непокретност коју учесници Конкурса предлажу за куповину;

16. фотокопију текућег рачуна једног од учесника конкурса.

 **За доградњу, адаптацију, реконструкцију, инвестиционо и текуће одржавање некретнине:**

1. попуњен и потписан образац пријаве на конкурс (преузима се на веб-сајту Секретаријата)

2. фотокопије личних карата за све пунолетне чланове заједничког домаћинства (уколико се ради о чипованој исправи, неопходно је да иста буде очитана), а за малолетне чланове заједничког домаћинства- потврде о пребивалишту за децу;

3. уверење о држављанству Републике Србије за једног од учесника Конкурса (не старије од шест месеци);

4. уверења о пребивалишту за учеснике Конкурса у претходних пет година до дана расписивања конкурса;

5. изводе из матичне књиге рођених за сву децу, односно за све ћланове заједничког домаћинства учесника конкурса;

 6. доказ о брачној или ванбрачној заједници – извод из матичне књиге венчаних или изјаву оверену код јавног бележника о постојању ванбрачне заједнице (не старији од месец дана); доказ о статусу једнородитељске породице-извод из матичне књиге рођених за новорођено дете, извод из матичне књиге умрлих за другог родитеља,

7. решење инвалидске комисије или потврда Фонда за пензијско и инвалидско осигурање да није остварено право на пензију (не старији од месец дана);

8. уверење надлежног органа старатељства о чињеници да се непосредно брину о новорођеном трећем или четвртом детету, да деца претходног реда рођења нису смештена у хранитељску, старатељску породицу или дата на усвојење, односно, да ни отац ни мајка нису лишени родитељског права у односу на децу претходног реда рођења (не старији од месец дана);

9. оверену фотокопију дипломе или уверења о положеним разредима-испитима као доказ о стеченом образовању;

10. доказ о запослењу (Уговор о раду и М образац) и дужини стажа осигурања за учеснике Конкурса (листинг стажа издат од стране Фонда за пензијско и инвалидско осигурање); 11. доказ о приходима оствареним у три месеца који претходе месецу расписивања конкурса за сваког од учесника Конкурса (потврда послодавца);

12. потврду из Министарства финансија Републике Србије - Пореске управе да учесници Конкурса и њихови сродници у правој линији без обзира на степен сродства који са учесницима Конкурса живе у заједничком домаћинству нису купили или отуђили некретнину у претходних пет година до дана расписивања Конкурса;

13. изјаву учесника Конкурса, или власника некретнине у случају да су родитељи учесника конкурса власници некретнине, дату под материјалном и кривичном одговорношћу, да не поседују одговарајућу некретнину на територији Републике Србије, оверену код јавног бележника, односно, надлежног суда;

14. препис листа непокретности, издат од стране Републичког геодетског завода – Службе за катастар непокретности или Јавног бележника, за учеснике Конкурса и њихових родитеља који живе у заједничком домаћинству са учесницима Конкурса, за некретнину која је предмет доградње, адаптације, реконструкције, инвестиционог или текућег одржавања;

15. технички опис са пописом радова и предмер и предрачун радова оверен од стране одговарајућег пројектанта; 16. акт надлежног општинског-градског органа (Одељење за урбанизам) о дозволи за доградњу, адаптацију, реконструкцију, инвестиционо и текуће одржавање;

17. фотокопија текућег рачуна једног од учесника конкурса.

Уколико учесници Конкурса обезбеђују средства за куповину, доградњу, адаптацију, реконструкцију, инвестиционо и текуће одржавање стана или куће путем банкарског кредита, дужни су да Комисији из члана 12. Правилника доставе и закључен уговор о кредиту са банком.

Документација која се прилаже уз пријаву на Конкурс мора бити у оригиналу осим фотокопије личне катре и оверене фотокопије дипломе о стеченом образовању, односно, оверене фотокопије уверења о положеним разредима-испитима. Комисија из члана 12. Правилника задржава право да од учесника Конкурса, према потреби, затражи и додатну документацију или информације од учесника конкурса и њима повезаним лицима, као и да изврши теренску контролу.

**VI ОПШТЕ НАПОМЕНЕ**

1. Пријаве на Конкурс са припадајућом документацијом достављају се у затвореној коверти на адресу: Покрајински секретаријат за социјалну политику, демографију и равноправност полова (у даљем тексту: Секретаријат), Нови Сад, Булевар Михајла Пупина 16, поштом или лично, на горе наведену адресу са назнаком:

 **„КОНКУРС ЗА ДОДЕЛУ БЕСПОВРАТНИХ СРЕДСТАВАПОРОДИЦАМА У КОЈИМА СЕ РОДИ ТРЕЋЕ ИЛИ ЧЕТВРТО ДЕТЕ ЗА РЕШАВАЊЕ СТАМБЕНОГ ПИТАЊА ИЛИ ЗА УНАПРЕЂЕЊЕ УСЛОВА СТАНОВАЊА НА ТЕРИТОРИЈИ АУТОНОМНЕ ПОКРАЈИНЕ ВОЈВОВИНЕ“**

2. Неће се узимати у разматрање неблаговремене, непотпуне, неправилно попуњене и неразумљиве пријаве, пријаве које су поднете од стране лица која нису предвиђена Конкурсом, односно пријаве описане у члану 11. Правилника.

3. Пријаве ће се разматрати и о њима одлучивати по критеријумима утврђеним Правилником о условима за доделу бесповратних средстава породицама у којима се роди треће или четврто дете за решавање стамбеног питања или за унапређење услова становања на територији АП Војводине. 4. Секретаријат не враћа запримљену документацију већ се она чува у архиви.

5. Предлози ранг-листа учесника Конкурса за доделу бесповратних средстава сачињавају се након бодовања извршеног према критеријумима из члана 14. Правилника у року од 60 дана од дана истека рока за подношење пријава на Конкурс.

6. Покрајински секретар доноси одлуку о додели бесповратних средстава у року од 30дана од дана добијања предлога ранг-листе за доделу бесповратних средстава, сачињених и достављених од стране Комисије.

7. Након донете Одлуке о додели бесповратних средстава, учесницима Конкурса упућије се позив да потпишу уговор са Покрајинским секретаријатом за социјалну политику, демографију и равноправност полова.

**VII РОК ЗА ПОДНОШЕЊЕ ПРИЈАВА НА КОНКУРС**

Пријава на Конкурс, са осталом потребном документацијом, подноси се у року од 30 дана од дана објављивања у дневном листу „Ало“.Пријава на Конкурс се преузима са веб-сајта Покрајинског секретаријата за социјалну политику, демографију и равноправност полова, а све додатне информације могу се добити у Покрајинском секретаријату за социјалну политику, демографију и равноправност полова, на телефон: 021/487-4408 и 021/487-4817 или путем маила: konkursisp@vojvodina.gov.rs.

 Покрајински секретар Предраг Вулетић